iraklixyz/georgian-wikipedia-cleaned huggingface dataset:
ბრეტ მაკ-კენზი

ბრეტ პიტერ ტარანტ მაკ-კენზი (დ. 29 ივნისი, 1976) — ახალი ზელანდიელი კომიკოსი, მსახიობი, მუსიკოსი და პროდიუსერი. იგი არის მუსიკალური კომედიური დუეტის - ის წევრი, ჯემაინ კლემენტთან ერთად . დუეტის კომედიური ჟანრი და მუსიკა გახდა - ს რადიო სერიალისა და ამერიკული სატელევიზიო სერიალის შექმნის მიზეზი, რომელიც ორი სეზონის განმავლობაში გადიოდა - ზე. მაკ-კენზი იყო სიმღერების შემქმნელი ორი მაპეტისთვის, რომელთაგან პირველმა მას ოსკარის ჯილდო საუკეთესო ორიგინალური სიმღერისთვის მოუტანა. სიმღერის სახელწოდებაა ,,ჰაცი ან მაფეტი". მისმა ბოლო ნამუშევრებიდან აღსანიშნავია 2016 წლის საინსბურის საშობაო რეკლამა, რომლისთვისაც მან ტექსტი დაწერა, სიმღერა კი ჯეიმზ კორდენმა შეასრულა.

როგორც მსახიობმა, მან პიტერ ჯექსონის ბეჭდების მბრძანებლისა და ჰობიტის ფილმებში ელფები როლი მოირგო: თავდაპირვერად მის პერსონაჟს სახელწოდება არ ჰქონდა და მას ფანებმა ფიგვიტი უწოდეს. ჰობიტის ტრილოგიაში მისი სახელწოდებაა ლინდრინი. ლინდრინო პირველად ჩნდება წიგნში „ბეჭდის საძმო“.

მოღვაწეობა
მაკ-კენზი დაიბადა ახალ ზელანდიაში, ველინგტონში და ჰყავს ერთი უმცროსი და ერთი უფროსი ძმა. ის არის – ის ყოფილი წევრი. მან გამოუშვა ალბომი , და იყო ველინგტონის საერთაშორისო უკულელის ორკესტრის წევრი. მაკკენზი სწავლობდა კლიფტონის ტერასის სამოდელო სკოლაში 1982 – დან 1987 წლამდე სკოლაში მის კლასელებს შორის იყვნენ ანტონიას პრეამბულა და ეჟი პრაიორი. მისმა მამამ პიტერ მაკკენზიმ შეასრულა ელენდილის როლი ბეჭდების მბრძანებელში.კლიმენტთან ერთად მაკკენზი 2007 წელს -მა ,,ყველაზე სექსუალური ადამიანად" დაასახელა. ის ასევე შევიდა 2008 წლის ,,100 ყველაზე სექსუალური ადამიანის" სიაში, რომელიც ავსტალიურმა ჟურნალმა -მ ჰამოაქვეყნა.

მაკკენზი და მისი თანამოაზრე კონჩორდ კლემენტის სტუმარის სტატუსით მონაწილეობდნენ სომფსონების 22-ე სეზონის ერთ-ერთ სერიაში, რომელიც ეთერში გავიდა 2010 წლის 26 სექტემბერს.

2010 წლის ზაფხულში მაკ-კენზი ლოს ანჯელესში ცხოვრობდა მაფეტებისთვის სიმღერის შექმნისათვის. მან დაწერა ფილმის ხუთი ორიგინალური საუნდტრეკიდან ოთხი, მათ შორისაა ,,კაცი ან მაპეტი" და ,,ცხოვრების ბედნიერი სიმღერა", რომლებიც ნომინირებული იყვნენ მაუწყებლის კინოკრიტიკოსთა ასოციაციის ჯილდოებსა და სატელიტის ჯილდოებზე საუკეთესო ორიგინალური სიმღერისთვის.

2012 წელს ოსკარის 84-ე დაჯილდოების ცერემონიაზე მისმა სიმღერამ ,,კაცი ან მაპეტი" მოიგო ოსკარის ჯილდო საუკეთესო ორიგინალური სიმღერისთვის .

2012 წლის დედოფლის დაბადების დღისა და ბრილიანტის საიუბილეო წარჩინებებში მაკკენზი დაინიშნა ახალი ზელანდიის ღირსების ორდენის ოფიცრად, მუსიკასა და კინოში დამსახურებებისთვი.

პირადი ცხოვრება
ის დაქორწინებულია ახალზელანდიელ პუბლიცისტზე, ჰანა კლარკზე და ამჟამად ცხოვრობს ლოს – ანჯელესში, ნიუ – იორკში და ველინგტონში. მათ სამი შვილი ჰყავთ, რომლებიც ძირითადად ველინგტონში ცხოვრობენ.

ფილმოგრაფია
მასწავლებლის გლობალური ჯილდო

მასწავლებლის გლობალური ჯილდო — ყოველწლიური $1 მილიონი დოლარის ჯილდო რომელიც ორგანიზებულია ვარკის ფონდის მიერ და გაიცემა მასწავლებელზე, რომელმაც განსაკუთრებულ წვლილი შეიტანა პროფესიაში. მასწავლებლების ნომინაცია, რომლებიც შეესაბამებიან სპეციფიკურ კრიტერიუმებს ღიაა ყველასათვის მთელი მსოფლიოს მასშტაბით. მასწავლებლებს ასევე შეუძლიათ წარადგინონ თავიანთი თავი. ჟიურს წარმოადგენს მასწავლებლის გლობალური ჯილდოს აკადემია, რომელიც შედგება უფროსი მასწავლებლების, საგანმანათლებლო ექსპერტების, კომენტატორების, ჟურნალისტების, საჯარო მოხელეების, ტექნიკური მეწარმეების, კომპანიის დირექტორების და მეცნიერებისგან რომლებიც მსოფლიოს ყველა კუთხეს წარმოადგენენ .

ყოველწლიური ჯილდო დაიწყო განათლებისა და უნარების მეორე გლობალურ ფორუმზე 2014 წლის მარტში და პირველ კონკურსში შევიდა 5000 ნომინაცია 127 ქვეყნიდან.

მასწავლებლის გლობალური ჯილდო, რომელსაც ჟურნალისტები მასწავლებლის პროფესიის ნობელის პრემიას ეძახიან, არა მარტო წარმოაჩენს და პატივს მიაგებს ამ პროფესიას, არამედ სათანადოდ აღიარებს იმ შრომას, რასაც მასწავლებლები ეწევიან მთელს მსოფლიოში. ვარკის ფონდის ხელმძღვანელი ამბობს:

ისტორია
2015 წლის მარტში მასწავლებლის პირველი, ყოველწლიური გლობალური ჯილდო გადაეცა ნენსი ათველს, ინგლისური ენის ინოვატორ მასწავლებელს მენის შტატის ერთ-ერთ სოფელში, აშშ. მან დააარსა და ხელმძღვანელობს სკოლას, სადაც მოსწავლეები კითხულობენ საშუალოდ 40 წიგნს წელიწადში, თვითონ არჩევენ რა წაიკითხონ და შემდეგ წერენ შემოქმედებითად. მან მთლიანდ შესწირა $1 მილიონი პრიზი მისი სკოლის სტიპენდიებს და განვითარებას. ეს არის არამომგებიანი ცენტრი სწავლა სწავლებისა, რომელიც ასევე წარმოადგენს სამოდელო სკოლას სასწავლო მეთოდების განვითარება-გავრცელებისათვის.

ჯილდოს მფლობელები
დარენდორფის ჰიპოთეზა

დარენდორფის ჰიპოთეზა — ეკონომიკური ჰიპოთეზა, რომელიც ატარებს გერმანელ-ბრიტანელი პოლიტიკური მეცნიერის, რალფ დარენდორფის, სახელს. ჰიპოთეზის თანახმად, დროსა და სივრცეში ეკონომიკური ფოლისის მრავალფეროვნება, რომელიც გამომდინარეობს ადგილობეივი საჭიროებებიდან, სასურველია.

დარენდორფის არგუმენტი ეფუძნება მოსაზრებას, რომ საზოგადოებები მრავალფეროვანი და ერთმანეთისგან განსხვავებულია. მრავალფეროვნება და განსხვავებულობა იწვევს იმას, რომ ერთი და იმავე ეკონომიკური ფოლისი სხვადასხვა საზოგადოებაში სხვადასხვა შედეგის მომტანია.

დარენდორფის ჰიპოთეზა ეწინააღმდეგება ეკონომიკაში მიღებული თეორიებისა და ტრადიციული პერსპექტივების უმრავლესობას, განსაკუთრებით კი - ნეოკლასიკურ პერსპექტივას, რომლებიც ეფუძნება იმ იდეას, რომ ეკონომიკური ფოლისი უნდა იყოს ერთიანი და იდენტური.
პოლ ბეტანი

პოლ ბეტანი (დ. 27 მაისი, 1971) — ინგლისელ-ამერიკელი მსახიობი. იგი ცნობილია ჯარვისისა და ვიჟენის როლის შესრულებით მარველის კონოსამყაროს ფილმებში რკინის კაცი (2008), რკინის კაცი 2 (2010), შურისმაძიებლები (2012), რკინის კაცი 3 (2013), შურისმაძიებლები: ულტრონის ეპოქა (2015), კაპიტანი ამერიკა: სამოქალაქო ომი (2016) და შურისმაძიებლები: უსასრულობის ომი (2018), ასევე დისნეის + შოუში (სერიალი) ვანდავიჟენი (2021). მაყურებელის ყურადღების ცენტრში ის პირველად ბრიტანული ფილმის, განგსტერი ნომერი 1 (2000) მოექცა, ასევე რეჟისორ ბრაიან ჰელგელანდის ფილმში რაინდის ამბები (2001). მან მიიღო მონაწილეობა მრავალფეროვან ფილმებში, მათ შორის ბრწყინვალე გონება (2001), ოსტატი და მეთაური: მსოფლიოს შორეული მხარე (2003), დოგვილი (2003), უიმბლდონი (2004), და ვინჩის კოდი ( 2006), რკინის ზღვარი (2011) და სოლო: ვარსკვლევური ომების ამბავი (2018). ის განასახიერებს ალექსანერ ნიქსს ფილმში კემბრიჯის ანალიტიკური საზღვარი.

იგი ნომინირებულია სხვადასხვა ჯილდოებზე, მათ შორის ჯილდოზე მეორეხარისხოვანი როლის საუკეთესო მსახიობი მამაკაცისთვის და კინომსახიობთა გილდიის პრემიაზე ფილმში სამსახიობო ჯგუფის საუკეთესო შესრულებისთვის. ბეთანი დაქორწინებულია ამერიკელ მსახიობ ჯენიფერ კონელზე, რომელთანაც მას ორი შვილი ჰყავს.

ადრეული წლები
პოლ ბეთანი დაიბადა ლონდონში, სასცენო მომღერლის, თეატრის მასწავლებელ და სცენის მენეჯერ ანის (ნიი ქეთლის) და მოცეკვავე, მსახიობის თანე ბეთანის ოჯახში. მისი გრაფინია სიფუ, ვესექსის გრაფინიაა. ბეთანი კათოლიკედ აღიზარდა, თუმცა გაზრდის შემდეგ ის რელიგიურად ნაკლებად ცხოვრობს. მოგვიანებით იგი მამასთან ერთად დაესწრო მეთოდისტებისა და ინგლისის ეკლესიის კრებებს. მოგვიანებით ბეთანი ათეისტი გახდა. მამამისი ქვინსვუდის სკოლაში ასწავლიდა, ოჯახი კი ჰერტფორდშირში, კამპუსში ცხოვრობდა.

როდესაც ბეთანი 16 წლის იყო, მისი ძმა მეთიუ გარდაიცვალა, ქვინსვუდის ჩოგბურთის პავილიონის სახურავიდან ბეტონზე ჩამოვარდნის შემდეგ. მალევე ბეთანიმ მიატოვა სკოლა, სახლი დატოვა და ლონდონში ქუჩის შემსრულებელი გახდა. ის ცხოვრობდა პატარა ბინაში და ფულს ქუჩაში გიტარაზე დაკვრით ირჩენდა. ორი წლის შემდეგ მან იპოვა ახალი სამუშაო ხანდაზმულთა სახლში.

პირადი ცხოვრება
2003 წლის 1 იანვარს ბეტანი დაქორწინდა ამერიკელ მსახიობ ჯენიფერ კონელზე შოტლანდიაში; ისინი ერთმანეთს ბრწყინვალე გონების გადასაღებს მოედანზე შეხვდნენ. ჯენიფერი იყო მისი ბავშვობის სიყვარული, როდესაც ის ფილმში ლაბირინთი ნახა. 11 სექტემბრის თავდასხმებმა მას მოტივაცია მისცა თავის გრძნობებში გამომტყდარიყო და ორი დღის შემდეგ გოგონას მასთან კონტაქტი შესთავაზა. ისინი ტრიბეკაში ცხოვრების შემდეგ ბრუკლინ ჰაიტსში გადავიდნენ საცხოვრებლად. წყვილს ასევე ჰყავს ორი შვილი, 2003 წელს დაბადებული ვაჟი სტელანი (მას სახელი მისი მეგობრის, შვედი მსახიობის სტელან სკაშგორდის პატივსაცემად დაარქვეს) და ქალიშვილი, აგნეს ლარკი, რომელიც 2011 წელს დაიბადა.

ბეთანი ათეისტია .

2020 წელს ბეთანიასა და მის ახლო მეგობარს, მსახიობ ჯონი დეპს შორის მიმოწერა დეპის სასამართლო პროცესზე ცილისწამების საწინააღმდეგოდ იქნა გამოყენებული. დეპმა გაზეთ ,,სანს" ცოლზე მოძალადის სახელწოდებით მოხსენიებითვის უჩივლა 2018 წელს. 2016 წელს ბეთანიმ დაიცვა დეპი ბრალდებებისაგან, რომ მან ბოროტად გამოიყენა ჰერდი და თქვა: ,,ის არის ყველაზე ტკბილი, კეთილი, ნაზი ადამიანი, რომელსაც ოდესმე შევხვედრივარ".

ფილმოგრაფია
ფილმი
სერიალი
ვესტსაიდური ამბავი

ვესტსაიდური ამბავი (ინგ. ; სიტყვა-სიტყვით: დასავლეთი მხარის ამბავი) — მიუზიკლი და სასიყვარულო დრამა. ფილმის რეჟისორია რობერტ ვაისი და ჯერომი რობინსი. ფილმი 1957 წლის ამავე სახელწოდების მიუზიკლის ადაპტაციაა, რომელიც, თავის მხრივ შექსპირის პიესა ,,რომეო და ჯულიეტა"-ზე დაყრდნობით შეიქმნა. ფილმში მონაწილებას იღებენ: ნატალი ვუდი, რიჩარდ ბეიმერი, რუს ტამბლინი, რიტა მორენო და ჯორჯ ჩაკირისი.

ფილმი 1961 წლის 18 ოქტომბერს გამოვიდა, რომელმაც კრიტიკოსებისა და მაყურებლებისგან დიდი მოწონება დაიმსახურა. ის 1961 წლის ყველაზე შემოსავლიანი ფილმი გახდა. ფილმი ოსკარის თერთმეტ ნომინაციაში იყო წარდგენილი და აქედან 10-ში გაიმარჯვა, მათ შორის მოიპოვა ოსკარი საუკეთესო სურათისთვის.

ფილმი ,,კულტურულად მნიშვნელოვნად" მიიჩნია აშშ-ის კონგრესის ბიბლიოთეკამ და 1997 წელს შეარჩია ფილმების ეროვნული რეესტრისთვის. ფილმის ახალი ვარიანტი, რომლის რეჟისორიც სტივენ სპილბერგია 2021 წლის 10 დეკემბერს გამოვა, სადაც მონაწილებას მიიღებს ენსელ ელგორტი და რეიჩელ ზეგლერი.

სამსახიობო ჯგუფი
ნატალი ვუდი - მარიას როლში. ის ბერნარდის უმცროსი დაა და ჩინოს საცოლე გარიგებით. მას ტონი შეუყვარდება.

რიჩარდ ბეიმერი - ტონი. ჯეტსის დამაარსებელი და წევრი. რიფის საუკეთესო მეგობარი. დოკის აფთიაქში მომუშავე. მას მარია შეუყვარდება;

რუს ტამბლინი - რიფის როლში. ჯეტსის მმართველი, ტონის საუკეთესო მეგობარი;

რიტა მორენო - ანიტას როლში. ბერნარდოს შეყვარებული, მარიას უახლოესი ადამიანი;

ჯორჯ ჩაკირისი - ბერნარდოს როლში. შარკსის მმართვლი, მარიას უფროსი ძმა და ანიტას შეყვარებული;

საიმონ ოაკლენდი - პოლიციელი ლეიტენანტი შრანკი, დეტექტივი;

ნედ გლასი - დოკი, აფთიაქის მფლობელი, ტონის უფროსი, მოხუცებული კაცი.

უილიამ ბრემლი - პოლიციელი სერჟანტი კრუპკი.

გამოხმაურება
ნიუ-იორკ ტაიმზის რედაქტორი, ბოსლი ქროუთერი წერდა: ,,ნამუშევრის სცენიდან ეკრანზე გადატანა და ასე ხარისხიანი შექმნა კინემატოგრაფიის შედევრია".

-ის რედაქტორი, ვითნი ვილიამსი წერდა: ,,ტექნიკურად ეს შესანიშნავია. ფერები შესანიშნავია, კამერა მომაჯადოვებლად არის გამოყენებული, პროდუქციის სტილი ხასიათს ჰქმნის და შესანიშნავი მოქმედება ყალიბდება".

 -მა ფილმს ,,მომაჯადოვებელი შოუ" უწოდა. ჟურნალში წერდნენ: ,,ბრწყინვალე შოუ, მიუზიკლების გაცოცხლებაში ერთ-ერთი უმნიშვნელოვანესი მიღწევა. გაითვალისწინეთ რომ ფილმი მიუზიკლი და სასიყვარულო დრამაა, რომლის მსგავიც არც ჰოლივუდში და არც ამერიკაში არაფერი შექმნილა".

კრიტიკოსთა შორის არსებობდა მოწინააღმდეგეებიც, მათ შორის იყო პაულინ კაელი, რომელმაც ფილმს შეურაცხყოფა მიაყენა, მან განაცხადა, რომ დიალოგები ,,მტკივნეულად ძველმოდური" იყო, ხოლო ცეკვა ,,ავადმყოფურად რომანტიკული ბალეტი".

შემოსავალი
ვეტსაიდურმა ამბავმა გამოსვლისთანავე დიდ კომერციულ წარმატებას მიაღწია. იგი 1961 წლის ყველაზე მაღალი შემოსავლის მქონე ფილმი გახდა, რომლის შემოსავალმაც 19 645 000 აშშ დოლარი შეადგინა მხოლოდ ამერიკის შეერთებული შტატებისა და კანადის ფარგლებში. ის ყველაზე მაღალშემოსავლიანი მიუზიკლის ადგილს ინარჩუნებდა 1965 წელს, მუსიკის ჰანგების გამოსვლამდე. მსოფლიო მასშტაბით ფილმის შემოსავალი 44.1 მილიონი აშშ დოლარია (მხოლოდ 2019 წელს 370 მილიონი). ფილმის მოგებაში მონაწილეობის გამო გაერთიანებულმა ხელოვანებმა მხოლოდ მოგების საშუალებით 2.5 მილიონი დოლარი გამოიმუშავეს.

ჯილდოები
ვესტსაიდურმა ამბავმა ოსკარის 34-ე დაჯილდოებაზე 10 ოსკარი მოიპოვა, მათ შორისაა ოსკარი საუკეთესო სურათისთვის.
ტონი რიჩარდსონი

სესილ ანტონიო „ტონი“ რიჩარდსონი (; ცნობილი, როგორც ტონი რიჩარდსონი; დ. 5 ივნისი, 1928, შიპლი, ინგლისი — გ. 14 ნოემბერი, 1991, ლოს-ანჯელესი, აშშ) — ინგლისელი თეატრისა და კინოს რეჟისორი, რომლის ექსპერიმენტატორულმა ნამუშევრებმა ხელი შეუწყო 1950-იანების ინგლისის თეატრის განვითარებას. აგრეთვე ცნობილია თავისი კინო-ადაპტაციებისთვის. მოგებული აქვს ორი ოსკარი რეჟისორისა და პროდუსერის როლში, ფილმისთვის „ტომ ჯოუნსი“ (1963).

ადრეული ცხოვრება
რიჩარდსონი 1928 წლის 5 ივნისს შიპლიში, იორკშირში (ინგლისი) დაიბადა. იგი ესლი ევანსისა და კლერენს ალბერტ რიჩარდსონის შვილია.

რიჩარდსონი უედჰემის კოლეჯში, ოქსფორდში სწავლობდა.

კარიერა
1953 წელს, უნივერსიტეტში სწავლის დასრულების შემდგომ, სადაც ის დრამის წრის აქტიური წევრი იყო, რიჩარდსონმა -ში რეჟისორად დაიწყო მუშაობა.

რიჩარდსონი „ბრიტანული ახალი ტალღის“ ერთ-ერთი წევრი იყო. მან დიდი გავლენა მოახდინა ბრიტანული თეატრის ჩამოყალიბებაში. რიჩარდსონმა ჯონ ოსბორნის პიესა, „მიიხედე უკან განრისხებულმა“ , ნიუ-ჩელსის თეატრში დადგა.

1959 წელს, დრამატურგ ჯონ ოსბორნთან და პროდუსერ ჰარი სალცმანთან ერთად, რიჩარდსონმა დააარსა. კომპანიის დებიუტი 1959 წელს ტონი რიჩარდსონის მიერ გადაღებული ფილმით შედგა, სახელწოდებით, „მიიხედე უკან განრისხებულმა“, რომელიც ჯონ ოსბორნის პიესაზეა დაფუძნებული. იგი რიჩარდსონის პირველი სრულმეტრაჟიანი ფილმია.

რიჩარსდონმა სიკვდილამდე დადგა 36 სპექტაკლი, გადაიღო 20 ფილმი და 44 სატელევიზიო დრამა.

რიჩარდსონის ფილმებში ხშირად ჩნდება კრიტიკა ბრიტანული კლასობრივი სისტემისა და ამერიკული კაპიტალიზმის მიმართ. მისი თითქმის ყველა ფილმი სხვადასხვა ჟანრისაა, რაც რეჟისორის ექსპერიმენტატორულ ბუნებაზე მიუთითებს.

რიჩარდსონს ბევრ ცნობილ მსახიობთან უმუშავია, როგორებიც არიან ჟანა მორო, ორსონ უელსი, რობ ლოვი, მილტონ ბერლი, ტრევორ ჰოვარდი, დევიდ ჰემინგსი, ნიკოლ უილიამსონი, ტომ კორტნი, მერიენ ფეიტფული, ჯოდი ფოსტერი, ენტონი ჰოპკინსი, კატრინ ჰეპბერნი და სხვ.

პირადი ცხოვრება
რიჩარდსონი 1962 წლიდან 1967 წლამდე ინგლისელ მსახიობ ვანესა რედგრეივზე იყო დაქორწინებული. წყვილს ორი ქალიშვილი, ნატაშა და ჯოელი შეეძინათ.

გარდაცვალება
ტონი რიჩარდსონი ბისექსუალი იყო. იგი 1991 წელს აივ ინფექციის გართულებით გარდაიცვალა.

ფილმოგრაფია
სრულმეტრაჟიანი ფილმები
დანიელ დარიე

დანიელ დარიე (დ. 1 მაისი, 1917 — 17 ოქტომბერი, 2017) — ფრანგი სასცენო, ტელე და კინომსახიობი, მომღერალი და მოცეკვავე. მონაწილეობა აქვს მიღებული 110-ზე მეტ ფილმში. მისი კარიერა 8 ათწლეულს ითვლის და ფრანგული კინოს ერთ-ერთი გამორჩეულ ვარსკვლავად ითვლება.

ცხოვრება და კარიერა
დანიელ დარიე დაიბადა ბორდოში. მამამისი ჯარში ექიმი იყო. ის დაიღუპა როცა დანიელი შვიდი წლის იყო. ლიცეომის დამთავრების შემდეგ მიემგზავრება პარიზში და კონსერვატორიაში აბარებს. ბრწყინვალე მუსიკალური ნიჭის მიუხედავად მევიოლინობას კინომსახიობობა არჩია. თავდაპირველად კომედიურ ფილმებში მონაწილეობდა, მაგრამ უკვე 1935 წელს ფილმ "მწვანე დომინოში" მსახიობმა დრამატული როლი შეითვისა. ამავე წელს ის დაქორწინდა ანრი დეკუინზე რეჟისორზე და სცენარისტზე. მან ამერიკულ სტუდიასთან -თან გააფორმა შვიდ წლიანი კონტრაქტი, მაგრამ დანიელს საფრანგეთის გარეთ კარიერა არ სურდა.

საფრანგეთის ოკუპაციის პერიოდში ის გაშორდა ანრი დეკუინს. 1942 წელს დაქორწინდა პორფირიო რუბინოსაზე, დიმინიკელთა რესპუბლიკის დიპლომატზე. ომის დამთავრებამდე ისინი შვეიცარიაში ცხოვრობედნენ, 1947 წელს კი ერთმანეთს გაშორდნენ.ამის შემდეგ დანიელი გაქორწინდა ფრანგ სცენარისტზე ჟორჟ მიციკიდესზე. მათ ვაჟი შეეძინათ და ერთად ცხოვრობდნენ ჟორჟის გარდაცვალებამდე.

მას მონაწილეობა აქვს მიღებული ფილმებში: "მაერლინგში", "კატია", "გულისცემა", "პირველი პაემანი", "რუი ბლაზი", "წითელი და შავი", "8 ქალი". მისი ნიჭის წყალობით ის მონაწილეობდა როგორც კომედიებში ასევე დრამებში, მას ჰოლივუდშიც იღებდნენ. მუშაობას განაგრძობდა 99 წლამდე, ის 2007 წელს ანიმაცია "პერსეპილისში" ბებიას ახმოვანებდა.

დანიელ დარიეს გრძნობათა ნაზი იმპრეისა და მოულოდნელი აფეთქება ახსიათებს. მსახიობს კარგად შეუძლია უსაზღვროდ ბევრის გამოხატვა მსხვილი პლანით. კადრის სტატიკურობა შეუძლია სრულიად შეცვალოს, მისი თამაშის ხერხები გმირის შესაბამისად იცვლება.მისი პერსონაჟები დედოფალი მარია და ქალბატონი დე რენალი სრულიად განსხვავებულები არიან ერთმანეთისგან, მაგრამ დანიელი მათ ორივეს შესანიშნავად განასახიერებს თანდაყოლილი და დიდი შრომისმოყვარეობით დახვეწილი არტისტიზმით.

გარდაცვალება
დანიელ დარიე მსახიობი დაცემის შედეგად გამოწვეული გართულებებისგან გარდაიცვალა 2017 წლის 17 ოქტომბერს, ასი წლის იუბილიდან ხუთი თვის შემდეგ.

ჯილდოები
ლევან იოსელიანი

ლევან იოსელიანი (დ. 20 ივნისი, 1978) — ქართველი იურისტი და პოლიტიკოსი. საქართველოს მე-10 მოწვევის პარლამენტის წევრი 2020 წლიდან 2023 წლის 7 მარტამდე. 2021 წლის 4 თებერვლიდან 2023 წლის 7 მარტამდე საქართველოს პარლამენტის თავმჯდომარის მოადგილე. 2023 წლის 7 მარტს აირჩიეს საქართველოს სახალხო დამცველად.

ბიოგრაფია
დაიბადა 1978 წლის 20 ივნისს. 1995 წელს დაამთავრა თბილისის №1 ექსპერიმენტული სკოლა. 2000 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის სამართლის ფაკულტეტი. მიიღო მაგისტრის ხარისხი ჩიკაგოს კენტის სამართლის სკოლაში. იოსელიანს საქართველოს საზოგადოებრივ საქმეთა ინსტიტუტში გავლილი აქვს ზოგადი მენეჯმენტის კურსი. 1999–2000 წლებში იყო „საქართველოს ბანკის“ იურისტი. 2000–2001 წლებში იყო „თიბისი ბანკის“ მთავარი იურისტი. 2001–2008 წლებში იყო იურიდიული კომპანია „ასლანიშვილი და იოსელიანის“ დამფუძნებელი, პარტნიორი და მთავარი იურისტი. 2008–2016 წლებში დააარსა „ლევან იოსელიანის“ იურიდიული კომპანია. 2018 წელს დააარსა არასამთავრობო ორგანიზაცია „სამოქალაქო მოძრაობა“. ფლობს ქართულ, ინგლისურ და რუსულ ენებს. არის საქართველოს ადვოკატთა ასოციაციის წევრი. ჰყავს მეუღლე და სამი შვილი.

2020 წლიდან 11 დეკემბრიდან 2023 წლის 7 მარტამდე საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ალეკო ელისაშვილი — მოქალაქეები“.
მერი-ლუიზ პარკერი

მერი-ლუიზ პარკერი (; დ. 2 აგვისტო, 1964) — ამერიკელი მსახიობი და მწერალი. 1990 წელს ბროდვეის თეატრში შექმნა თავისი დებიუტი და რიტას როლი ითამაშა პიესაში, „კოცნის პრედულია“. როლის შესრულებისთვის მას მიენიჭა ტონი ჯილდო. ამ როლის შემდეგ, მან მონაწილეობა მიიღო ისეთ ფილმებში, როგორიცაა: ამერიკული დრამა, „გრანდ კანიონი“ (1991), კომედიური-დრამა „შემწვარი მწვანე პომიდვრები“ (1991), თრილერი, „კლიენტი“ (1994), ამერიკული შავი კომედია - „ტყვიები ბროდვეის თავზე“ (1994), „ბიჭები გვერდზე“ (1995), „ლედის პორტრეტი“ (1996), ამერიკული დრამა „შტამპი“ (1997). 2001 წელს დევიდ ოუბერნის ფილმში კეტრინ ლეველინის განსახიერებისთვის, მან მიიღო ტონის ჯილდო საუკეთესო მსახიობი ქალისთვის. 2001 და 2006 წლებში მან -ს სატელევიზიო სერიალში, „დასავლეთის ფრთაში“ განასახიერა ემი გარდნერი, ამ როლის შესრულებისთვის, პარკერი ნომინირდა პრაიმტაიმ ემის ჯილდოზე, დრამატული სერიალის საუკეთესო მეორეხარისხოვანი მსახიობი ქალისთვის. 2003 წელს, ჰარპერ პიტი ითამაშა -ს მინი-სერიალში, „ანგელოზები ამერიკაში“. ამ როლის შესრულებისთვის იგი დაჯილდოვდა ოქროს გლობუსით და პრაიმტაიმ ემის ჯილდოთი.

2005 წლიდან 2012 წლამდე, შავ-კომედია დრამაში, „მოსაწევში“, ასრულებდა მთავარ როლს, ნენსი ბოუტვინს. ამ წარმატებული როლისთვის იგი დაჯილდოვდა პრაიმტაიმ ემის ჯილდოთი და ოქროს გლობუსით, 2006 წელს.

იგი ასევე გადაღებულია სხვა ფილმებშიც, მათ შორისაა: ფანტასტიკა-სათავგადასავლო „სპაიდერვიკი: ქრონიკები“ (2008), ამერიკული კომედია „რედი“ (2010), სამეცნიერო ფანტასტიკა „მოჩვენებითი პატრული“ (2013), კომედია „რედი 2“ და სხვა. 2019 წელს დაუბრუნდა ბროდვეის და ითამაშა სპექტაკლში, „ხმა შიგნით“, რომლისთვისაც იგი დაჯილდოვდა ტონის ჯილდოთი. 2017 წელს, რომა გაის როლი ითამაშა -ს მინისერიალში, „როდესაც ჩვენ აღვსდგებით“. 2018 წელს, მონაწილეობა მიიღო ამერიკულ ტელე-სერიალში, „მილიარდები“.

ადრეული ცხოვრება
ამერიკელი მსახიობი მერი-ლუიზ პარკერი დაიბადა 1964 წლის 2 აგვისტოს, ფორტ ჯექსონში, სამხრეთ კაროლინაში, აშშ-ში. ჰყავს 3 უფრო და-ძმა. მის წინაპრებში შედის შვედური (დედის ბაბუისგან), ინგლისური, შოტლანდიური, ირლანდიური, გერმანული და ჰოლანდიური წარმომავლობა. მამამისი მსახურობდა არმიაში, სწორედ ამის გამო, პარკერმა ბავშვობის უმეტესი ნაწილი ტენისის შტატში და ტეხასში გაატარა, ასევე ცხოვრობდა ტაილანდში, გერმანიაში და საფრანგეთში. „ჩემმა მშობლებმა გააკეთეს ყველაფერი, რაც მათ შეეძლოთ; მე მქონდა წიგნები, ტანსაცმელები, სახლი და თბილი საწოლი, მაგრამ მე არასდროს ვყოფილვარ ბედნიერი“ — ამბობს მსახიობი. არიზონაში დაამთავრა „მარკოსი ნიზას საშუალო სკოლა“, 1986 წელს დაამთავრა „ჩრდილოეთ კაროლინას ხელოვნების სკოლა“.

პირადი ცხოვრება
1996 წლიდან 2003 წლის ნოემბრამდე, მერი-ლუიზ პარკერს სასიყვარულო ურთიერთობა ჰქონდა ამერიკელ მსახიობთან, ბილი კრუდაპთან. პარკერი 7 თვის ფეხმძიმედ იყო. მათი შვილი, უილიამ ატიკუს პარკერი დაიბადა 2004 წელს. პარკერი კრუდაპმა 2003 წელს, ამერიკელი მსახიობის, კლეირ დეინსის გამო მიატოვა.

2006 წლის დეკემბერს, პარკერმა სასიყვარულო ურთიერთობა დაიწყო მსახიობთან, ჯეფრი დინ მორგანთან, რომელიც მან გაიცნო სერიალის, „მოსაწევის“ გადაღებების დროს. 2008 წლის 12 თებერვალს, წყვილმა დააანონსა მათი ნიშნობა, თუმცა, მომავალი წლის აპრილში დაშორდნენ.

2007 წლის სექტემბერში, პარკერმა ეთიოპიიდან იშვილა გოგონა, კაროლინა აბერაშ პარკერი.

მსახიობი ცხოვრობს ბრუკლინის სიმაღლეებზე.
ცენტრალური ლუსონი

ცენტრალური ლუსონი (ასევე ცნობილი როგორც რეგიონი; პანგ: ; ტაგ: ; ილოკ: ) — ადმინისტრაციული რეგიონი ფილიპინებში. ძირითადად მოიცავს კუნძულ ლუსონის ცენტრალურ ვაკეებზე მდებარე პროვინციებს: აურორა, ბატაანი, ბულაკანი, ნუევა-ესიხა, პამპანგა, ტარლაკი, სამბალესი. რეგიონი ფილიპინების მასშტაბით ბრინჯის უმსხვილესი მწარმოებელია, რის გამოც ხშირად „ფილიპინების ბრინჯის ბეღელს“ უწოდებენ.

ეტიმოლოგია
რეგიონის სახელწოდება დაკავშირებულია კუნძულ ლუსონზე მის მდებარეობასთან. ტერმინი ამერიკელმა კოლონიზატორებმა ფილიპინების პირველი რესპუბლიკის დამხობის შემდეგ შემოიღეს. არსებობს დღევანდელი რეგიონის სახელის გადარქმევის ვერსიებიც. ერთ-ერთი ვერსიით, რეგიონს ლუსონესის რეგიონი შეიძლება ეწოდოს, რაც კუნძულ ლუსონის ძველ სახელწოდებასთანაა დაკავშირებული. ლუსონესს თავდაპირველად მთელ ლუსონს უწოდებდნენ, შემდეგ კი კუნძულის ცენტრალურ ნაწილს, ჩრდილოეთით პანგასინანიდან სამხრეთით პამპანგისკენ.

მიმოხილვა
ცენტრალური ლუსონის რეგიონი მდებარეობს მანილიდან ჩრდილოეთით. რეგიონს ჩრდილოეთიდან ილოკოსის რეგიონი და კაგაიანის ხეობა ესაზღვრება, სამხრეთით — ეროვნული დედაქალაქის რეგიონი, კალაბარსონი და მანილის ყურის წყლები, დასავლეთით — სამხრეთ ჩინეთის ზღვა, აღმოსავლეთით — ფილიპინის ზღვა. ისტორიულად, კულტურულად და გეოგრაფიულად პანგასინანი რეგიონის ნაწილი იყო, თუმცა 1973 წლის 22 ივნისს, ფერდინანდ მარკოსის გადაწყვეტილებით ილოკოსის რეგიონის შემადგენლობაში შევიდა.

რეგიონის შემადგენლობაში თოთხმეტი ქალაქი შედის: ბალანგა ბატაანში; მალოლოსი, მეიკაუაიანი და სან-ხოსე-დელ-მონტე ბულაკანში; კაბანატუანი, გაპანი, მუნიოსი და სან-ხოსე ნუევა-ესიხაში; ანხელესი, მაბალაკატი და სან-ფერნანდო პამპანგაში; ტარლაკი ტარლაკში და ოლონგაპო სამბალესში.

რეგიონი ფილიპინების მასშტაბით ბრინჯის ყველაზე მსხვილი მწარმოებელია. ჭარბი ბრინჯი ფილიპინების სხვა რეგიონებში გააქვთ.

ცენტრალური ლუსონის რეგიონული ცენტრის ფუნქციას პამპანგის პროვინციული დედაქალაქის სან-ფერნანდო ასრულებს. 2002 წლის მაისში 103 აღმასრულებელი ბრძანების შესაბამისად აურორის პროვინცია სამხრეთ ტაგალოგის რეგიონიდან ცენტრალური ლუსონის რეგიონის შემადგენლობაში გადავიდა.

ადმინისტრაციული დაყოფა
ცენტრალური ლუსონი მოიცავს 7 პროვინციას, 2 მაღალურბანიზებულ ქალაქს, 12 შემადგენელ ქალაქს, 116 მუნიციპალიტეტსა და 3 102 ბარანგაის.